Document ID: 32008D0322

РЕШЕНИЕ НА КОМИСИЯТА
от 18 април 2008 година
за продължаване на валидността на Решение 2006/502/ЕО относно изискването към държавите-членки да приемат мерки, за да гарантират, че на пазара се пускат единствено запалки, които са обезопасени спрямо деца, и да забранят пускането на пазара на запалки с нестандартен дизайн
(нотифицирано под номер C(2008) 1442)
(текст от значение за ЕИП)
(2008/322/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 2001/95/ЕО на Европейския парламент и на Съвета от 3 декември 2001 г. относно общата безопасност на продуктите (1), и по-специално член 13 от нея,
като има предвид, че:
(1)
Решение 2006/502/ЕО на Комисията (2) изисква от държавите-членки да приемат мерки, за да гарантират, че на пазара се пускат единствено запалки, които са обезопасени спрямо деца, и да забранят пускането на пазара на запалки с нестандартен дизайн.
(2)
Решение 2006/502/ЕО е прието в съответствие с разпоредбите на член 13 от Директива 2001/95/ЕО, която ограничава валидността на решението за период, не по-дълъг от една година, но позволява то да бъде потвърждавано за периоди, никой от които не надвишава една година.
(3)
Решение 2006/502/ЕО, изменено с Решение 2007/231/ЕО, което за първи път продължи валидността на решението за още една година, до 11 май 2008 г.
(4)
С оглед на натрупания до момента опит и постигнатия напредък, предвид намирането на алтернативно решение относно безопасността на запалките спрямо деца, е необходимо да се продължи валидността на решението с още 12 месеца.
(5)
Мерките, предвидени в настоящото решение, са в съответствие със становището на комитета, създаден с Директива 2001/95/ЕО,
ПРИЕ НАСТОЯЩОТО РЕШЕНИЕ:
Член 1
В Решение 2006/502/ЕО текстът на член 6, параграф 2 се заменя със следното: „Настоящото решение се прилага до 11 май 2009 г.“
Член 2
Държавите-членки следва да вземат необходимите мерки в съответствие с настоящото решение най-късно до 11 май 2008 г. и да публикуват тези мерки. Те незабавно информират Комисията за това.
Член 3
Адресати на настоящото решение са държавите-членки.
Съставено в Брюксел на 18 април 2008 година.

Labels: 1
7
3
0
15